[{"text_idx": "#000003", "text": "Mae diogelwch ynni yn cael ei nodi fel her sylweddol ac mae hyn yn ymddangos yn yr EPF Cymreig a\u2019r IS Gwyddelig. Mae yna angen am gymysgedd ynni cytbwys ac mae\u2019r sbardunau galw, sef cynlluniau mawr i greu ynni carbon isel ac effeithiolrwydd ynni yn rhoi arwydd clir bod angen canolbwyntio yn yr ymgyrch tuag at ddiogelwch ein hadnoddau ynni yn y dyfodol. Mae manteisio ar ein hadnoddau naturiol fel ffynonellau o ynni adnewyddadwy yn un o ffocysau\u2019r EPF ac mae\u2019r echelinau blaenoriaeth penodol yn y rhaglenni EDRF yn dangos y gallai EDRF gefnogi ymchwil ac arloesedd sy\u2019n ymwneud a\u0302 phob agwedd ar ddiogelwch ynni, gan gynnwys effeithiolrwydd ynni."}, {"text_idx": "#000004", "text": "Bydd BUCANIER yn cyfrannu at echelin blaenoriaeth arloesedd a bydd yn cefnogi ac yn cynyddu mentrau cydweithredol yn ymwneud a\u0302 gwybodaeth rhwng sefydliadau ymchwil a\u2019r SMEs sy\u2019n rhan o\u2019r gwaith. Bydd BUCANIER yn gallu cefnogi cyfleoedd o fewn y gadwyn gyflenwi i gael syniadau newydd am gynhyrchion a gwasanaethau, yn arbennig gyda\u2019r arbenigedd sydd yna ar draws y rhanbarthau o ran ynni gwynt, ynni tonnau, cwmpas y llanw a llif y llanw. Mae Parth Menter Waterway Haven yn cynnig i gwmni\u0308au ynni adnewyddadwy a thraddodiadol ac i sail diwydiant a chadwyn gyflenwi sefydledig, weithlu medrus, dosbarthiad a safleoedd, gydag ystod o feysydd cysylltiedig ag ynni."}, {"text_idx": "#000005", "text": "Cafodd buddiolwyr BUCANIER eu dewis yn ofalus ac ar y naill ochr a\u2019r llall o Fo\u0302r Iwerddon mae sefydliadau ymchwil sefydledig wedi eu cynnwys h.y. Prifysgol Abertawe ac IT Carlow sy\u2019n ychwanegu gallu i drosglwyddo gwybodaeth o gapasiti ymchwil y ddau sefydliad. Mae Bord Iascaigh Mhara yn dod a\u0302 hygrededd sylweddol o ran materion morol a dyframaeth i\u2019r gwaith. Ymhellach, mae Canolfan Arloesedd y Bont yn cael ei nodi o fewn yr EPF fel prosiect buddsoddi allweddol sydd ar y gweill. Bydd BUCANIER yn cael ei redeg yn Sir Benfro o Ganolfan Arloesedd y Bont, a thrwy hynny bydd yn rhyngwynebu buddsoddiad allweddol o ran piblinellau gyda\u2019r rhanbarth ehangach ac ar draws ffiniau Mo\u0302r Iwerddon i Dde Ddwyrain Iwerddon."}, {"text_idx": "#000006", "text": "Mae diogelwch bwyd yn cael ei gydnabod fel her sylweddol gan Lywodraethau Cymru ac Iwerddon ond mae hefyd yn cynrychioli cyfle mawr ledled y byd i Gymru ac Iwerddon. Mae twf gwyrdd wedi\u2019i dargedu i sicrhau cynnydd o 30% yn nhrosiant y sector blaenoriaeth bwyd a ffermio / amaethyddiaeth erbyn 2020. Mae twristiaeth bwyd, diogelwch bwyd a\u2019r gadwyn gyflenwi bwyd yn ysgogwyr galw mawr o fewn y diwydiant bwyd, ac mae tlodi bwyd yn broblem wirioneddol ynghyd a\u0302\u2019r angen i ofalu bod mwy o fwyd ar gael a\u2019i fod yn fforddiadwy. Bydd BUCANIER yn cyfrannu at yr uchelgais o dyfu\u2019r sectorau bwyd a diod. Mae\u2019r dewis o fuddiolwyr yn arwyddocaol; mae gan Sir Gaerfyrddin y Parc Bwyd yn Cross Hands (menter ar y cyd rhwng Llywodraeth Cymru a\u2019r Awdurdod Lleol). Mae cynlluniau manwl wedi eu paratoi bellach hefyd ar gyfer Parc Bwyd yn Llwynhelyg yn Sir Benfro."}, {"text_idx": "#000008", "text": "Mae Gwyddorau Bywyd ac Iechyd yn cael eu cydnabod fel cyfle economaidd. Mae yna heriau byd- eang sy\u2019n gysylltiedig a\u0302 phoblogaeth sy\u2019n heneiddio ac mae demograffeg sy\u2019n newid yn cynnig cyfleoedd marchnad sylweddol i fusnesau gwyddorau bywyd ac iechyd gynhyrchu twf economaidd. Mae meddygaeth wedi\u2019i bersonoli yn cynyddu ac mae arloesi sy\u2019n ystyried elfennau masnachol yn sbardun a allai drawsnewid y modd y cyflwynir gofal iechyd yn y sector cyhoeddus a phreifat. Bydd newidiadau demograffig yn gweld swyddi yn y sector gofal iechyd yn cynyddu i ateb galw cynyddol, a thrwy hynny yn cynnig cyfleoedd i arloesedd yn y sector. Ymysg y sbardunau mae cyllid Ymchwil a Datblygu\u2019r DU, buddsoddiadau mawr o ran seilwaith mewn iechyd a gofal cymdeithasol, llwyddiant"}, {"text_idx": "#000009", "text": "diweddar o ran buddsoddiad mewnol a chyllid buddsoddi masnachol mawr ar gyfer gwyddorau bywyd. Mae yna alluogrwydd sylweddol yng Nghymru, gan gynnwys yr Hwb Gwyddorau Bywyd, HPC Wales a\u2019r Sefydliad Gwyddorau Bywyd. Mae\u2019r prif fuddiolwr ac ILS Prifysgol Abertawe wedi bod a\u0302 chysylltiad sylweddol gyda HPC Wales ac roedd partneriaethau ffurfiol ar waith yn rownd cyllido flaenorol ERDF. Nid camgymeriad yw hi fod ILS Prifysgol Abertawe wedi ei dewis fel buddiolwr ar gyfer gwaith BUCANIER. Bydd eu cael i weithio fel partneriaid yn y gwaith hwn yn rhoi cyfle i SMEs yn Iwerddon a Chymru sy\u2019n cymryd rhan yn ymgyrch BUCANIER i ddatblygu syniadau ar gyfer cynhyrchion newydd i ddefnyddio rhwydweithiau presennol a chreu rhai newydd a gynigir drwy gynnwys yr ILS. Mae\u2019r awydd i greu cysylltiadau newydd o ran gwyddorau bywyd rhwng ILS ac Iwerddon yn gyfle sylweddol y mae buddiolwyr Ymgyrch BUCANIER yn awyddus i fanteisio arnynt. Yn ogystal, mae\u2019r rhaglen i hyrwyddo byw\u2019n iach trwy adloniant a hamdden awyr agored yn cael ei gydnabod gan raglen Iwerddon Cymru fel maes lle bydd arian yr UE yn ychwanegu gwerth at y sbardunau allweddol o fewn y cyfle economaidd. Mae hyn, ynghyd a\u0302\u2019r gallu i weithio ar draws sectorau bwyd a diod i greu cyfleoedd ar gyfer cynhyrchion a gwasanaethau traws-sector, yn faes y mae BUCANIER yn awyddus i\u2019w ddatblygu."}]